Nr. 58 / 04.01.2022

**ANUNȚ**

**privind organizarea concursului pentru ocuparea postului vacant de**

**Expert consiliere SPO extern din cadrul proiectului**

**”** ***Facilitarea inserției pe piața muncii a persoanelor cu dizabilități”***

Agenția Județeană pentru Ocuparea Forței de Muncă Hunedoara, cu sediul în Deva, strada Piaţa Unirii, nr. 2,anunță organizarea concursului pentru ocuparea unei funcții contractuale vacante de Expert consiliere SPO extern - Cod COR 242302 – Expert forță de muncă și șomaj, pe perioadă determinată, în vederea desfășurării activităților proiectului **”** ***Facilitarea inserției pe piața muncii a persoanelor cu dizabilități”***, contract de finanțare **POCU/605/3/1/130164**.

**I. INFORMAȚII DESPRE PROIECT**

Agenţia Naţională pentru Ocuparea Forţei de Muncă în calitate de partener, implementează proiectul „Facilitarea inserției pe piața muncii a persoanelor cu dizabilități” cod proiect POCU/605/3/1/130164 - Creșterea ocupării șomerilor și a persoanelor inactive, cu accent pe șomerii de lungă durată, lucrătorii vârstnici (55-64 ani), persoanelor cu dizabilități, persoanelor cu nivel redus de educație, în perioada 23 mai 2019 – 31 iulie 2023***.***

**Obiectivul general al proiectului**: Asigurarea accesului persoanelor cu dizabilități, în condiții de egalitate cu ceilalți, la mediul fizic, informațional și comunicațional în vederea creșterii șanselor de ocupare și a ponderii persoanelor cu dizabilități angajate pe piața liberă a muncii.

**Obiectivele specifice ale proiectului sunt:**

Obiectiv Specific 1. Stimularea angajarii persoanelor cu dizabilități care se află în căutarea unui loc de muncă și beneficiază de servicii de informare și consiliere profesională, medierea muncii sau formare profesională din partea agențiilor de ocuparea forței de muncă prin acordarea de subvenții angajatorilor.

Obiectivul specific 2. Sprijinirea persoanelor cu dizabilități care se afla în căutarea unui loc de muncă, înregistrate la SPO, în accesarea și utilizarea de tehnologii și dispozitive asistive și tehnologii de acces în vederea creșterii șanselor de ocupare.

Obiectivul specific 3. Acordarea de sprijin angajatorilor pentru accesibilizarea locurilor de muncă în vederea creșterii gradului de ocupare al persoanelor cu dizabilități care se afla în căutarea unui loc de muncă și beneficiază de servicii de informare și consiliere profesională, medierea muncii sau formare profesională din partea agențiilor de ocuparea forței de muncă.

**Activitățile proiectului sunt**:

Activitatea 1. Măsuri active de ocupare pentru facilitarea inserției pe piața muncii a persoanelor cu dizabilități.

Activitatea 2. Acordarea de sprijin angajatorilor în vederea asigurării accesibilizării locurilor de muncă pentru persoanele cu dizabilități.

Activitatea 3. Sprijinirea persoanelor cu dizabilități în vederea creșterii șanselor de integrare pe piața muncii prin acordarea de subvenții în vederea achiziționării de dispozitive și tehnologii asistive și tehnologii de acces.

Activitatea 4. Management de proiect.

Activitatea 5. Comunicare si publicitatea proiectului.

**II. OBIECTUL ANUNȚULUI DE SELECȚIE**

Agenţia Naţională pentru Ocuparea Forţei de Muncă anunță scoaterea la concurs a unui post de expert de consiliere SPO la nivelul AJOFM Hunedoara, pentru activitățile desfășurate în cadrul proiectului „Facilitarea inserției pe piața muncii a persoanelor cu dizabilități” cod proiect POCU/605/3/1/130164.

|  |  |  |  |  |
| --- | --- | --- | --- | --- |
| Nr. crt. | **Activitatea** | Număr experți | Durata (sub)activităţii | Nr.ore/expert |
| 1 | **Activitatea.**  Măsuri active de ocupare pentru facilitarea inserției pe piața muncii a persoanelor cu dizabilități**,** detaliate în subactivitățile subsecvente. | 1 | de la data încheierii CIM – 31.07.2023 | Maxim  8 ore / zi |

Candidații vor fi selectați conform Procedurii interne de recrutare și selecție a personalului necesar a fi încadrat cu contract individual de muncă, pe perioadă determinată, pe posturi în afara organigramei, aprobată prin Ordinul nr. 236/10.07.2018 al Președintelui ANOFM.**(Anexa 5)**

Persoanele admise în urma procedurii de recrutare și selecție vor fi încadrate în muncă în baza unui contarct individual de muncă pe perioadă determinată, cu normă întreagă de muncă, cu o durată de maxim 8 ore pe zi.

Activitățile proiectului descrise mai sus, se desfășoară în zilele lucrătoare ale săptămânii, conform programului agenției, în intervalul 8-1630 și repartizarea timpului de lucru se face numai de către conducerea AJOFM Hunedoara.

*Precizăm că data de începere a activității, poate fi amânată până/în funcție de momentul aprobării notificării selecției concursului de către OIRPOSDRU București-Ilfov.*

**III. CONDIȚII GENERALE ȘI SPECIFICE DE PARTICIPARE LA CONCURS**

Candidații trebuie să îndeplinească următoarele condiții:

**CONDIȚII GENERALE**

1. are cetăţenie română/cetăţenie a altor state membre ale Uniunii Europene sau a statelor aparţinând Spaţiului Economic European cu reşedinţa în România;
2. are capacitate de exerciţiu deplină;
3. cunoaşte limba română, scris şi vorbit;
4. are vârsta minimă reglementată de prevederile legale;
5. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
6. îndeplineşte condiţiile de studii prevăzute în cererea de finantare aprobată și anunțul selectiei, şi după caz, de vechime, sau alte condiţii specifice potrivit cerinţelor postului scos la concurs;
7. nu a fost condamnat/(ă) definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care l-ar face/care ar face-o incompatibil(ă) cu exercitarea funcţiei, cu excepţia situaţiei în care a intervenit reabilitarea;
8. este de acord să-i fie prelucrate datele cu caracter personal, în scopul pentru care au fost colectate;
9. este disponibil pentru deplasări.

**CONDIȚII SPECIFICE - îndeplineşte și următoarele condiții specifice**

* Studii superioare universitare absolvite cu diploma de licență /de absolvire (3 ani) - 3 ani;
* Vechime în muncă – min.1 an;
* Cunoștințe de specialitate privind ocuparea forței de muncă și măsuri active de ocupare;
* Cunoașterea legislației aplicabile în domeniul fondurilor europene;
* Cunoştinţe avansate operare Microsoft Office și Excel.

În cadrul interviului realizat vor putea face obiectul evaluării și următoarele competențe:

* Deprindere excelentă de comunicare;
* Abilități organizatorice și de planificare a activtății;
* Capacitatea de muncă în echipă;
* Cunoștințe de operare pe calculator.
* Disponibilitate pentru deplasări în județ și ocazional în țară.
* Deținerea permisului de conducere auto categoria B, constituie avantaj;

**Principalele atribuții prevăzute în fișa postului:**

1. Acordă servicii de informare și consilere profesională persoanelor interesate în domeniul ocupării cu privire la alegerea carierei, oportunități de instruire si formare complementara;
2. Asistă șomerii și persoanele care se adresează agenției pentru a fi ajutați în luarea unor decizii cu privire la alegerea unei profesii sau ocupații, parcurgerea unor cursuri de calificare, recalificare, perfecționare profesională, schimbarea ocupației sau a locului de muncă, acordă grupului țintă asistența de specialitate în vederea conștientizării intereselor și aptitudinilor profesionale;
3. Colaborează cu DGAPSC Hunedoara în vederea identificării potențialilor beneficiari.
4. Furnizează persoanelor din grupul țintă informații în legatură cu profesiile și ocupațiile;
5. Monitorizează încadrarea persoanelor după ce acestea au beneficiat de măsurile acordate conform legislației în vigoare;
6. Centralizează date și documente suport privind acordarea finanțării pentru subvenții;
7. Elaborează rapoarte, transmite la nivel central documentele/informațiile necesare monitorizarii stadiului de implementare al proiectului si rapoarte;

Activități conexe: fotocopiere, scanare, îndosariere și arhivare documente.

**IV. ACTE NECESARE ÎNSCRIERII LA CONCURS:**

În conformitate cu prevederile Cererii de finanțare și ale Procedurii interne de recrutare și selecție a personalului necesar a fi încadrat cu contract individual de muncă pe perioadă determinată pe posturi în afara organigramei aprobată prin Ordinul președinteului ANOFM nr. 236/10.07.2018, dosarul de înscriere la concurs va conține următoarele documente:

1. Formular de înscriere (Anexa 1);
2. Copia actului de identitate sau orice alt document care atestă identitatea, potrivit legii, după caz (semnată de candidat);
3. Copiile documentelor care atestă nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condiţiilor prevăzute în cererea de finanțare;
4. Copie certificat de naștere și de căsătorie, în situația în care candidatul și-a schimbat numele;
5. Alte acte doveditoare privind experienţa/expertiza, calificările specifice aferente poziţiei pentru care candidează (carnetul de muncă sau, după caz, adeverinţele care atestă vechimea în muncă, în meserie şi/sau în specialitatea studiilor);
6. CV format Europass datat şi semnat pe fiecare pagina (CV-ul trebuie să conţină obligatoriu date de contact valide -adresa de e-mail şi număr de telefon);
7. Cazierul judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data primei probe a concursului);
8. Adeverinţă medicală care să ateste starea de sănătate corespunzătoare, eliberată cu cel mult şase luni anterior derulării concursului de către medicul de familie al candidatului sau de către unităţile sanitare abilitate. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standar stabilit de Ministerul Sănătății.
9. Declarație pe propria raspundere din care să rezulte că nu desfășoară activități în baza unor contracte individuale de muncă cu normă mai mare de 8 ore/zi cumulate;
10. Formular de disponibilitate candidatului pentru desfășurarea activităților prevăzute în proiect (Anexa 2);
11. Declarație prin care-și exprimă acordul privind prelucrarea datelor cu caracter personal (Anexa 3).

Documentele doveditoare ale studiilor şi experienţei/expertizei declarate în CV (copii ale diplomelor de studii, adeverinţe de vechime, documente personale, alte documente doveditoare) se prezintă însoţite de documentele originale și se depun pentru certificare pentru conformitate cu originalul sau se depun în copii legalizate. Documentele originale se utilizează numai la primirea dosarului și se înmânează posesorului imediat ce s-a efectuat verificarea.

**V. BIBLIOGRAFIE**

* 1. Legea nr.202/2006 privind organizarea şi funcţionarea Agenţiei Naţionale pentru Ocuparea Forţei de Muncă, cu modificările şi completările ulterioare;
  2. Hotarârea Guvernului nr.1610/2006 privind aprobarea Statutului Agenţiei Naţionale pentru Ocuparea Forţei de Muncă, cu modificările şi completările ulterioare;
  3. Legea nr. 76/2002 privind sistemul asigurărilor pentru șomaj și stimularea ocupării forței de muncă, actualizată;
  4. HOTĂRÂRE Nr. 174/2002 din 20 februarie 2002 pentru aprobarea Normelor metodologice de aplicare a Legii nr. 76/2002 privind sistemul asigurărilor pentru şomaj şi stimularea ocupării forţei de muncă;
  5. OUG nr.40/2015 privind gestionarea financiară a fondurilor europene pentru perioada de programare 2014-2020;
  6. Ghidul Solicitantului POCU Condiţii Specifice – AXA Prioritară 3 – Locuri de muncă pentru toţi, Stimularea mobilității și subvenționarea locurilor de muncă pentru șomeri și persoane inactive, persoane cu dizabilități;
  7. Manualul Beneficiarului POCU;
  8. Ghidul indicatorilor POCU.

**VI. MODALITATEA DE DEPUNERE A CANDIDATURILOR**

Candidaţii vor depune documentele necesare înscrireii la concurs, la sediul instituției organizatoare, respectiv la secretariatul Agenției Județene pentru Ocuparea Forței de Muncă Hunedoara, din Deva, str. Piaţa unirii, nr.2, până la data de **14.01.2022, ora 1200**, după următorul program: de luni până joi între orele 0830 – 1600 şi vineri între orele 0830 – 1330.

Candidaturile transmise după data limită indicată în anunţul de selecţie, precum şi cele incomplete vor fi respinse.

Persoana de contact – funcția - Consilier – nume și prenume – Alina Marc, tel.0254.216.151, int. 235, e-mail: [alina.marc.hd@anofm.gov.ro](mailto:alina.marc.hd@anofm.gov.ro).

**VII. PROBELE SELECȚIEI - MODALITATEA DE DESFĂȘURARE A CONCURSULUI**

Concursul se desfășoară în patru etape succesive, după cum urmează:

**Etapa I** - **depunerea dosarelor de înscriere la concurs**: până la data de **14.01.2022, ora 1200**;

**Etapa a II-a** – **verificarea dosarelor depuse de către candidați, verificarea îndeplinirii condițiilor de ocupare a posturilor prin evaluarea CV-ului și a documentelor depuse și afișarea rezultatelor** – se va desfășura în data de **17.01.2022, ora, ora 1000.**

Pentru a fi admis în etapa ulterioară, dosarul trebuie să conţină toate documentele solicitate care trebuie să dovedească îndeplinirea condiţiilor obligatorii din anunţul de selecţie.

Această probă este eliminatorie, la interviu urmând a participa persoanele care au obtinut calificativul ”admis”.

Lista candidaţilor declaraţi admişi/respinşi în urma verificării dosarelor depuse de candidați și a îndeplinirii condițiilor de ocupare a posturilor, se vor afișa în data **17.01.2022**, la sediul AJOFM Hunedoara și pe site-ul agenției, folosind sintagma ”admis” sau ”respins”, însoțită de motivul respingerii, după caz.

Lista candidaţilor declaraţi admişi/respinşi este publicată la sediul AJOFM Hunedoara și pe site-ul agenției.

Eventualele contestaţii cu privire la rezultatul verificării dosarelor de înscriere și a verificării condițiilor de ocupare a posturilor se depun în termenul maxim de 24 ore de la data și ora afișării rezultatelor selecției dosarelor, la secretariatul AJOFM Hunedoara, sub sancţiunea decăderii din acest drept.

Comisia de soluționare a contestațiilor va afișa rezultatul final, la sediul instituției și pe site, în termen de maxim 24 ore de la expirarea termenului de depunere a contestațiilor.

**Etapa a III-a - Interviul** – va avea loc în data de **18.01.2022 ora 1200** la sediul AJOFM Hunedoara și afișarea rezultatelor

La această probă vor participa doar candidații declarați ”admis” la verificarea îndeplinirii condițiilor de participare.

În cadrul interviului se vor verifica cunoștințele, competențele și abilităților necesare îndeplinirii atribuțiilor postului.

În urma sustinerii interviului, fiecare candidat va fi notat cu puncte de la 1 la 100 de către fiecare din membrii comisiei de concurs.

Interviul constă în 10 întrebări, 4 presedintele si câte 3 ceilaliti doi membri, fiecare notată cu 10 puncte. Sunt declarați ”admis” candidații care obțin un punctaj de **minim 70 puncte** la interviu.

Rezultatele probelor de concurs vor fi afișate la sediul AJOFM Hunedoara și pe site-ul agenției, cu precizarea punctajelor și a sintagmei ”admis” sau ”respins”, precum și ora la care se afișează.

După afișarea rezultatelor obținute la interviu, candidații nemulțumiț de rezultate pot face contestație, în termen de cel mult 24 de ore de la data și ora afișării / publicării rezultatelor, sub sancţiunea decăderii din acest drept. Contestațiile cu privire la rezultatul interviului se depun la secretariatul AJOFM Hunedoara.

**Etapa a IV-a- Soluționarea contestațiilor** (în cazul în care sunt) **și afișarea rezultatelor finale**.

Comisia de soluționare a contestațiilor va afișa rezultatul final, la sediul AJOFM Hunedoara și pe site-ul agenției, în termen de maxim 24 ore de la expirarea termenului de depunere a contestațiilor.

Rezultatele concursului se vor consemna într-un proces verbal semnat de către toti membrii comisiei de concurs, elaborat ca urmare a desfăşurării probelor de evaluare. Comisia va stabili clasamentul candidaţilor în ordinea descrescătoare a mediei punctajului obținut, în limita numărului de posturi din anunțul de selecție.

Se consideră selectat în vederea încadrării candidatul care a obținut la interviu cea mai mare medie dintre candidații care au concurat pentru acelasi post, cu condiția că aceștia să fi obtinut cel puțin 70 de puncte.

La punctaje egale obținute în urma interviului, are prioritate candidatul care are studii suplimentare (studii superioare, doctorat, cursuri postuniversitare și altele), cuprinse în dosarele depuse.

Dacă departajarea nu poate fi realizată în acest mod, în vederea stabilirii candidatului selectat în vederea încadrării, comisia va solicita candidatilor referințe suplimentare sau, după caz, va proceda la invitarea candidaților la un nou interviu.

Rezultatele finale se vor afișa la sediul AJOFM Hunedoara și pe pagina de internet, în termen de 3 zile lucrătoare de la ultima probă a concursului.

Menționăm că, angajarea efectivă este condiționată de aprobarea unei notificări prealabile de către AM/OI competente. Ulterior aprobării notificării aferente, doar candidaţii acceptaţi de AM/OI competente, vor fi invitati la sediul agenției, în vederea angajării.

Relaţii suplimentare se pot obţine la sediul Agenţiei Judetene pentru Ocuparea Forţei de Muncă Hunedoara, la Birou Resurse Umane, Eures și Comunicare, tel.0254.216.151, int.235 sau 236.

Afișat astăzi, 04.01.2022

**Director executiv,**

**Georgeta Angelica TOMUŢA**

**Șef birou, Întocmit,**

**Liliana TOMEȘTEAN Alina MARC**